2022 жылғы 11 тамыздағы № 01-33-01-05/1465

**Жер кадастры желісі бойынша**

**Мемлекеттік Корпорация филиалдарының құрылымдық бөлімшелерінің қызметін қозғайтын ішкі нормативтік құжаттардағы сыбайлас жемқорлық тәуекелдерін анықтау жайында ішкі талдау нәтижелері жөніндегі анықтама**

Басқарма аппаратының Ішкі қауіпсіздік департаментінің 2022 жылғы 16 мамырдағы № 01-38-31/431 қызметтік жазбасы негізінде қабылданған «Жер кадастры саласындағы сыбайлас жемқорлық тәуекелдеріне ішкі талдау жүргізу туралы» 2022 жылғы 05 шілдедегі № 390 н/қ бұйрыққа сәйкес, Қызылорда облысы бойынша филиалында жер кадастры бойынша жоғары нарядтарды ресімдеу фактілері бойынша белгіленген және Түркістан облысының филиалында № 3510 «Қысқа мерзімді алынған аванстар» шотындағы аванстық төлемдерге қатысты бұзушылықтарды негізге ала отырып, 2022 жылғы 05 шілде мен 05 тамыз аралығы кезеңінде жер кадастры саласындағы сыбайлас жемқорлық тәуекелдеріне ішкі талдау (бұдан әрі – Тәуекелдерге талдау) жүргізілді.

**1.** Мемлекеттік корпорацияның ішкі нормативтік құжаттарына (бұдан әрі – ІНҚ) талдау жүргізілді.

Мемлекеттік корпорация Басқармасының 2020 жылғы 28 желтоқсандағы № 01-02-04/27 шешімімен бекітілген қолданыстағы «Азаматтарға арналған үкімет» мемлекеттік корпорациясы» КЕ АҚ жұмыскерлеріне еңбекақы төлеу қағидаларына (бұдан әрі - Қағидалар) жүргізілген талдауда көрсетілгендей 5-тармақтың «Кесімді-сыйақы жүйесі бойынша еңбекақы төлеу» 5.2.4- тармақшасымен жер кадастры және жылжымайтын мүлікті техникалық тексеру желісі бойынша жұмыстарды орындау кезіндегі құрылымдық бөлімшелердің (өндірістік ҚБ, ЭЖБ, БСЕБ) і-сәрекеті регламенттелген.

*Анықтамалық: Өндірістік құрылымдық бөлімшенің басшысы (бұдан әрі - ҚБ басшысы) жұмыскердің жоспар-тапсырма бойынша жұмыстар (көрсетілетін қызметтер) көлемін күнделікті орындауын бақылауды жүзеге асырады және орындалған жұмыстардың сапасы мен объективтілігі, берілген ақпараттың дұрыстығы және бастапқы есепке алу құжаттарын жүргізу сапасына дербес жауаптылықта болады. Жұмыс аяқталғаннан кейін жұмыскер орындалған жұмыстар (көрсетілген қызметтер) туралы есеп, шарттық міндеттемелерге сәйкес Еңбекке ақы төлеудің кесімді жүйесі туралы наряд жасайды (объектіні, жұмыс түрлері бойынша орындалған жұмыстардың көлемін көрсете отырып) және орындалған жұмыстардың (көрсетілген қызметтердің) актісін (бұдан әрі – ОЖА) ұсынады. БСЕБ шарттық міндеттемелерге сәйкес төлемді тексереді.*

*ҚБ басшысы ОЖА-ға қол қояды, ай сайын әр жұмыскердің орындалған жұмыс көлемі көрсетілген, айлық есепті тапсыру кестесіне сәйкес жұмыс уақытын есепке алу табелі бар қағаз және электрондық тасығышта ЭЖБ-ге Мемлекеттік корпорация филиалы директорының бұйрығымен бекітілген кесте бойынша орындалған жұмыстар (көрсетілген қызметтер) көлемі туралы есепті және нарядты ұсынады.*

*Бұл ретте, ЭЖБ жұмыскерлердің наряд–есептерін, жұмыс (көрсетілетін қызмет) түрінен еңбекақы төлеу қорының нормативтерін қолданудың дұрыстығын тексереді, жұмыскерлердің жалақысын есептеу үшін БСЕБ-ға растайтын құжаттармен бірге есептеу ведомостарын жолдайды. БСЕБ ОЖА-ның бар-жоғын тексеріп, төлемді есептейді.*

Сондай-ақ осы Қағидаларда құрылымдық бөлімшелердің жұмыстардың орындалуын бақылау, шарттық міндеттемелерге сәйкес төлемді тексеру, ОЖА-ға қол қою, жұмыс түрлері бойынша жалақы (кесімді еңбекке ақы төлеу жүйесі бойынша) бойынша наряд-есептерді ұсыну және тексеру, ОЖА (көрсетілген қызметтердің) бар-жоғын тексеру және жалақыны есептеуді жүргізу функциялары көрсетілген кесімді-сыйлықақы жүйесі бойынша еңбекке ақы төлеудің егжей-тегжейлі тәртібі айқындалған (блок–схема қоса беріледі).

Мемлекеттік көрсетілетін қызметті алу үшін жеке және заңды тұлғалар (бұдан әрі – көрсетілетін қызметті алушы) портал арқылы Мемлекеттік корпорацияға көрсетілетін қызметті алушының ЭЦҚ-мен куәландырылған электрондық құжат нысанындағы сұранымды жолдайды, ал мемлекеттік қызметті көрсету нәтижесі портал арқылы көрсетілетін қызметті алушының жеке кабинетіне жолданады.

Осылайша, Мемлекеттік корпорацияның мемлекеттік қызметті орындау фактісі e.gov.kz порталы арқылы расталады, себебі қызметтер портал арқылы электронды түрде көрсетіледі.

Бұл ретте, жер кадастры саласында автоматтандырылған мемлекеттік қызметтерді көрсетудің белгіленген практикасы оларды ЭҮП арқылы беру кезінде ОЖА қалыптастыруды көздемейді.

Алайда, Қазақстан Республикасы Қаржы министрінің 2015 жылғы 31 наурыздағы № 241 бұйрығымен бекітілген Бухгалтерлік есепті жүргізу қағидаларының 27-тармағына сәйкес, құрылыс-монтаж жұмыстарын қоспағанда, орындалған жұмыстарды (көрсетілген қызметтерді) қабылдау-беру үшін, нысаны «Бастапқы құжаттардың нысанын бекіту туралы» Қазақстан Республикасы Қаржы министрінің 2012 жылғы 20 желтоқсандағы № 562 бұйрығының (бұдан әрі – 562 бұйрық) 50-қосымшасында бекітілген Орындалған жұмыстардың (көрсетілген қызметтердің) актісі қолданылады. Орындалған жұмыстар актісін шаруашылық операция жасау фактісін растау үшін орындаушы жасайды.

Сондай-ақ «Бухгалтерлік есеп және қаржылық есептілік туралы» Қазақстан Республикасы Заңының (бұдан әрі - Заң) 7-бабының 1-бабының 2-тармағына және 2-тармағына сәйкес, бастапқы есепке алу құжаттары -операцияны немесе оқиғаны жасау фактісін және оның жасалу құқығын қағаз жүзінде де, электрондық жеткізгіште де кұжаттамалық куәлік, оның негізінде бухгалтерлік есеп жүргізіледі.

ҚР Салық кодексінің 379-бабының 3-тармағына сәйкес, жұмыстарды, көрсетілетін қызметтерді өткізу бойынша айналым жасалған күн жұмыстардың орындалған, қызметтердің көрсетілген күні болып табылады.

Операцияларды немесе оқиғаларды ресімдеу үшін қолданылатын бастапқы құжаттардың нысандарды немесе оларға қойылатын талаптарды Қазақстан Республикасының заңнамасына сәйкес уәкілетті орган және (немесе) Қазақстан Республикасының Ұлттық Банкі бекітеді.

ОЖА-ға қол қою үшін электрондық мемлекеттік көрсетілетін қызметтер бойынша көрсетілетін қызметті алушылармен тікелей байланыстың болмауына байланысты, ЭҮП арқылы мемлекеттік көрсетілетін қызметтерді көрсету кезінде көрсетілетін қызметті алушының электрондық форматта ОЖА-ға қол қоюын автоматтандыру мәселесін пысықтау қажет.

Сонымен қатар «Азаматтарға арналған үкімет «мемлекеттік корпорациясы» КЕ АҚ 2022 жылғы 22 сәуірде өтккен кеңейтілген кеңесінің № 01-02-05 хаттамасына сәйкес, «Азаматтарға арналған үкімет» мемлекеттік корпорациясы» КЕ АҚ құрылымдық бөлімшелері мен филиалдарының жер кадастры желісі бойынша коммерциялық қызметтерді орындау кезіндегі өзара әрекет ету регламентіне сыбайлас жемқорлық тәуекелдерінің туындауына ықпал ететін факторларды болдырмауға және құрылымдық бөлімшелердің өзара әрекет етулерін жақсартуға бағытталған өзгерістер/толықтырулар енгізу бойынша жұмыстар жүргізілуде.

**2.** Сыбайлас жемқорлық тәуекелдерін болдырмау мақсатында, 2021 жылғы желтоқсанда Бухгалтерлік және салықтық есепке алу департаменті (бұдан әрі -БСЕД) Ұсынымдар әзірлеп, оны барлық филиалдарға жолдаған (2021 жылғы 24 желтоқсандағы № 01-14-45/3804), онда:

1) Жер кадастры басқармалары (бұдан әрі – ЖКБ) жергілікті жерлерде нарядқа қоса берілген орындалған жұмыстардың актілерінде (бұдан әрі – ОЖА) міндетті түрде құжаттың нөмірі мен күнін (шарт, смета), өтініш берушілердің нақты атауын, БСН/ЖСН, байланыс деректерін және көрсетілетін қызмет үшін өзге де деректемелерді көрсету қажеттігі туралы, оны алдағы уақытта Бухгалтерлік және салықтық есепке алу басқармасының жауапты жұмыскері 1С-бухгалтерия АЖ-ға деректерді енгізу үшін негіздеме ретінде қабылдайтыны;

2) Жылжымайтын мүлікті тіркеу басқармалары (бұдан әрі – ЖМТБ) жоғарыда аталған деректерді Д-01 есебінде көрсетілуі тиіс екені;

3) ЖКБ және ЖМТБ жұмыскерлерінің лауазымдық нұсқаулықтарында өтініш берушілердің деректерінің дұрыс енгізілгені үшін жауапкершілік бекітілетіні (2021 жылғы 24 желтоқсандағы № 01-14-453806) көрсетілген.

Бұдан әрі БСЕД жекелеген өтініш берушіден түскен ақшалай қаражатты осы өтініш берушінің орындалған тапсырыстарымен салыстырып тексеру алгоритмін әзірлеп, филиалдарға жолдаған (2022 жылғы 17 наурыздағы № 01-15-43/193).

3510 «Қысқа мерзімді алынған аванстар» шоты бойынша түсетін аванстық төлемдердің бөлек есебін жүргізу мақсатында, келесі қосалқы шоттар енгізілді.

|  |  |  |
| --- | --- | --- |
| **№ р/р** | **Қосалқы шоттың атауы** | **Көрсетілетін қызметтердің атауы** |
| 1 | 3511 | Жер кадастры бойынша қысқа мерзімді алынған аванстар |
| 2 | 3512 | Жылжымайтын мүлікті техникалық тексеру бойынша алынған қысқа мерзімді аванстар |
| 3 | 3513 | Жылжымайтын мүлікті тіркеу және жылжымалы мүлік куәлігін беру бойынша алынған қысқа мерзімді аванстар |
| 4 | 3514 | Заңды тұлғаларды тіркеу (қайта тіркеу) бойынша алынған қысқа мерзімді аванстар |
| 5 | 3515 | Жалға алу арқылы алынған қысқа мерзімді аванстар. Коммуналдық қызметтерді өтеу |
| 6 | 3516 | Құжаттар топтамасын қалыптастыру бойынша алынған қысқа мерзімді аванстар |
| 7 | 3517 | Автомобиль эл. алаңында автокөлік жүргізу қызметтерін көрсеткені үшін алынған қысқа мерзімді аванстар |
| 8 | 3518 | Алынған қысқа мерзімді аванстар |

БСЕД Ішкі аудит қызметіне және Тәуекел-менеджмент департаментіне 3510 шоты бойынша қосалқы шоттар енгізу туралы 2022 жылғы 21 маусымда № 01-15-40/453 хат жолдаған.

Екінші деңгейдегі банктерге, «Қазпошта» АҚ-ға («ҰАТ» АҚ) Мемлекеттік корпорация филиалдарына банктің үзінді көшірмелерінде және оған қызметтер анықтамалығы байланыстырылған жеке деректеменің (кодтың) тізілімдерінде ұсыну туралы тиісті хаттар олданған.

**3.** Жұмыс тобы жүргізген тәуекелдерді талдау барысында кейбір филиалдар мен олардың аудандық/қалалық бөлімшелері жер кадастры желісі бойынша коммерциялық қызметтер көрсетуге құжаттарды қабылдауда және аталған қызметтерді көрсету кезінде көрсетілетін қызметтердің құнын есептеуде МЖК ААЖ-ның «Кадастрлық құжат айналымы» (бұдан әрі - КҚА) кіші жүйесін пайдаланбайтынын анықтады. МЖК ААЖ КҚА арқылы фронт-офистерде өтінімдерді қабылдау бойынша тиісті тапсырмалар Мемлекеттік корпорацияның барлық филиалдарына жолданды.

Сондай-ақ КҚА-да 1С: Бухгалтерия бағдарламасымен ОЖА қалыптастыру бөлігінде интеграция жоқ екендігі анықталды, осыған байланысты Қазақстан Республикасы Ауыл шаруашылығы министрлігінің Жер ресурстарын басқару комитетіне (бұдан әрі - ЖРБК) КҚА-ны пысықтау бөлігінде ұсыныспен тиісті хат жолданды.

Бүгінгі күні ЖРБК мен МЖК ААЖ кіші жүйелерін техникалық қолдау қызметтерін жеткізуші арасында шарт жасасу рәсімі аяқталған жоқ.

Тәуекелдерді талдау қорытындысы бойынша жұмыс тобы алдағы уақытта жер кадастры желісі бойынша жұмыстар жүргізу кезінде сыбайлас жемқорлық тәуекелдерін болдырмауға бағытталған келесі ұсыныстарды әзірледі.

1. Жер кадастры департаменті:

- ЖРБК-ға КҚА ішкі жүйесін пысықтауға қатысты хат жолдасын;

- Қазақстан Республикасы Цифрлық даму, инновациялар және аэроғарыш өнеркәсібі министрлігінің Мемлекеттік көрсетілетін қызметтер комитетіне ЭҮП арқылы мемлекеттік қызметтер көрсету кезінде көрсетілетін қызметті алушының ОЖА-ға қол қоюын автоматтандыру мәселесін «ҰАТ» АҚ-мен электрондық форматта пысықтауға қатысты хат жолдасын;

2. Активтерді басқару және коммерциялық сервис департаменті құрылымдық бөлімшелердің ұсыныстарына сәйкес Мемлекеттік корпорация Басқармасының 2020 жылғы 28 қаңтардағы шешімімен бекітілген «Жер кадастры желісі бойынша коммерциялық қызметтерді орындау кезіндегі құрылымдық бөлімшелер мен филиалдардың өзара әрекет ету регламентіне» толықтырулар мен өзгерістер енгізуді жеделдетсін;

3. Мемлекеттік корпорацияның Басқару аппаратының құрылымдық бөлімшелері мен филиалдары:

- Жер кадастры және жылжымайтын мүлікті техникалық тексеру желісі бойынша жұмыстарды орындау кезінде «Азаматтарға арналған үкімет «мемлекеттік корпорациясы» КЕ АҚ жұмыскерлеріне еңбекақы төлеу қағидаларының;

- Жер кадастры желісі бойынша коммерциялық қызметтерді орындау кезіндегі құрылымдық бөлімшелер мен филиалдардың өзара әрекет ету регламентінің талаптарын қатаң түрде орындасын.